《开州道中逢王子严中散惠诗依韵和之》
宋代·冯山

经年东北望阳台，阻奉从容一笑开。良会俱从江上得，清风潜向坐中来。

诗成不倦乘閒写，酒好何妨尽醉陪。百老篇章今少见，满怀归去重琼瑰。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。